b'\n_START_ARTICLE_\nCasa de Dunkeld\n_START_PARAGRAPH_\nCasa Dunkeld este o dinastie construit\xc4\x83 de istorici pentru a ilustra succesiunea clar\xc4\x83 a regilor Sco\xc8\x9biei din 1034 p\xc3\xa2n\xc4\x83 \xc3\xaen 1040 \xc8\x99i din 1058 p\xc3\xa2n\xc4\x83 \xc3\xaen 1290._NEWLINE_Din punct de vedere genealogic, dinastia Dunkeld s-a format odat\xc4\x83 cu Duncan I al Sco\xc8\x9biei care provenea dintr-un clan agnatic diferit de predecesorul s\xc4\x83u \xc8\x99i bunicul matern, Malcolm al II-lea al Sco\xc8\x9biei. Cu toate acestea, domnia lui Duncan, fiul lui Malcolm al III-lea al Sco\xc8\x9biei, care s-a \xc3\xaent\xc3\xa2mplat s\xc4\x83 aib\xc4\x83 loc la \xc3\xaenceputul perioadei de influen\xc8\x9b\xc4\x83 puternic\xc4\x83 a Regatului Angliei, a fost v\xc4\x83zut\xc4\x83 ca un \xc3\xaenceput nou._NEWLINE_\xc3\x8en timpul Casei Dunkeld, succesiunea la tronul sco\xc8\x9bian a evoluat \xc3\xaen primogenitur\xc4\x83 \xc3\xaen loc de tradi\xc8\x9bia irlandez\xc4\x83-celtic\xc4\x83 \xc8\x99i a tradi\xc8\x9biei pic\xc8\x9bilor. Dinastia Dunkeld a venit la putere \xc3\xaentr-un moment \xc3\xaen care regatul era fragmentat, amenin\xc8\x9b\xc4\x83rile din afar\xc4\x83 cre\xc8\x99teau \xc8\x99i unde unele monarhii \xc3\xaencepuser\xc4\x83 s\xc4\x83 ini\xc8\x9bieze un guvern mai centralizat._NEWLINE_Primul rege ale acestei noi dinastii a fost Malcolm al III-lea al Sco\xc8\x9biei, care a stabilit ca succesorul s\xc4\x83u s\xc4\x83 fie fiul lui mai mare. Aceste decizii politice au redus conflictele din interiorul familiei regale. Membrii dinastiei au consolidat unirea \xc8\x99i independen\xc8\x9ba Sco\xc8\x9biei, \xc3\xaen ciuda mai multor ciocniri cu vechea Anglie. C\xc4\x83derea dinastiei Dunkeld a \xc3\xaenceput \xc3\xaen 1286, atunci c\xc3\xa2nd Alexandru al III-lea a murit \xc3\xaentr-un accident de c\xc4\x83l\xc4\x83rie. Regele nu a avut fii supravietui\xc8\x9bori ci doar o nepoat\xc4\x83 \xc3\xaen v\xc3\xa2rst\xc4\x83 de trei ani, Margareta, prin\xc8\x9bes\xc4\x83 de Norvegia. Tem\xc3\xa2ndu-se de influen\xc8\x9ba lui Eric al II-lea al Norvegiei, tat\xc4\x83l ei \xc8\x99i nobilii Sco\xc8\x9bieni au apleat la ajutorul lui Eduard I al Angliei. Margareta a fost logodit\xc4\x83 cu viitorul Eduard al II-lea al Angliei \xc3\xaens\xc4\x83 ea a murit la scurt timp dup\xc4\x83 sosirea \xc3\xaen Sco\xc8\x9bia._NEWLINE_Dinastia s-a \xc3\xaencheiat \xc3\xaen momentul \xc3\xaen care familiile imigrante feudale au ajuns la un nivel material aproape la fel de mare ca regii iar beneficiile sistemului feudal doreau s\xc4\x83 garanteze mai bine pozi\xc8\x9biile lor, drepturile \xc8\x99i propriet\xc4\x83\xc8\x9bile._NEWLINE_Dup\xc4\x83 \xc3\xaencheiarea dinastiei Dunkeld, Sco\xc8\x9bia a intrat \xc3\xaen primul r\xc4\x83zboi de independen\xc8\x9b\xc4\x83 \xc3\xaempotriva Angliei.\n_START_SECTION_\nDuncan I al Sco\xc8\x9biei\n_START_PARAGRAPH_\nAderarea sa la tronul Sco\xc8\x9biei este un exemplu de mo\xc8\x99tenire a tronului \xc3\xaen linie direct\xc4\x83. Duncan este cunoscut de obicei, datorit\xc4\x83 conexiunii sale cu Macbeth, imortalizat de William Shakespeare. \xc3\x8en domnia sa de \xc8\x99ase ani a f\xc4\x83cut gafe, pierz\xc3\xa2nd b\xc4\x83t\xc4\x83lii importante. Duncan I s-a c\xc4\x83s\xc4\x83torit cu Sibylla de Northumbria. Duncan a avut trei fii: Malcolm III Canmore, Donald III Ban \xc8\x99i Maelmaire, Conte de Atholl. Fiecare din fii s\xc4\x83i a a devenit rege._NEWLINE_Pe 14 august 1040, Duncan, \xc3\xaen fruntea unei armate \xc3\xaentre 5.000 \xc8\x99i 10.000 de persoane a poposit la Thorfinn Burghead. Duncan a fost \xc3\xaenvins, iar \xe2\x80\x9eOrkneyinga Saga\xe2\x80\x9d  ne raporteaz\xc4\x83 faptul c\xc4\x83 a fost omor\xc3\xa2t de proprii oameni dup\xc4\x83 aceast\xc4\x83 b\xc4\x83t\xc4\x83lie. Ipoteza conform c\xc4\x83reia el ar fi fost asasinat \xc3\xaen castelul lui Macbeth este pu\xc8\x9bin probabil\xc4\x83. Duncan \xc8\x99i-a condus \xc8\x9bara \xc3\xaen r\xc4\x83zboaie de la nord la sud, pierz\xc3\xa2nd patru b\xc4\x83t\xc4\x83lii: Durham, Deerness (pe mare), Thurso \xc8\x99i Burghead. La dou\xc4\x83 s\xc4\x83pt\xc4\x83m\xc3\xa2ni de la moartea lui Duncan I, Macbeth a preluat tronul.\n_START_SECTION_\nMacbeth\n_START_PARAGRAPH_\nMacbeth a fost fiul Findl\xc3\xa1ech-ului mac Ruaidr\xc3\xad, Mormaer de Moray. Despre mama lui, care nu este men\xc8\x9bionat\xc4\x83 \xc3\xaen surse contemporane lui, se presupune c\xc4\x83 ar fi fost fiica regelui sco\xc8\x9bian Malcolm al II-lea (M\xc3\xa1el Coluim mac Cin\xc3\xa1eda). Acesta s-ar putea trage dintr-o nepoat\xc4\x83 a lui Malcolm, mai degrab\xc4\x83 dec\xc3\xa2t dintr-o fiic\xc4\x83 a sa._NEWLINE_Cel mai b\xc4\x83tr\xc3\xa2n fiu al lui Duncan I, Malcolm III Canmore l-a omor\xc3\xa2t \xc8\x99i el, la r\xc3\xa2ndul s\xc4\x83u, pe Macbeth \xc8\x99i a domnit \xc3\xaentre 1058 \xc8\x99i 1093.\n_START_SECTION_\nLulach al Sco\xc8\x9biei\n_START_PARAGRAPH_\nPare s\xc4\x83 fi fost un rege slab, a\xc8\x99a cum sugereaz\xc4\x83 \xc8\x99i porecla sa. Cu toate acestea, el a fost primul rege al Sco\xc8\x9biei c\xc4\x83ruia i s-au \xc3\xaenregistrat detaliile de \xc3\xaencoronare, evenimentul av\xc3\xa2nd loc \xc3\xaen luna august 1057, la Scone._NEWLINE_Lulach a fost fiul lui Gruoch al Sco\xc8\x9biei, din prima c\xc4\x83s\xc4\x83torie cu Gille Coemg\xc3\xa1in, \xc8\x99i fiul vitreg a lui Macbeth. Dup\xc4\x83 moartea lui Macbeth din 1057, urma\xc8\x99ii regelui l-au plasat pe Lulach pe tronul Sco\xc8\x9biei. Acesta a domnit doar pentru c\xc3\xa2teva luni \xc3\xaenainte s\xc4\x83 fie asasinat de Malcolm al III-lea.\n_START_SECTION_\nMalcolm al III-lea al Sco\xc8\x9biei\n_START_PARAGRAPH_\nMalcolm a devenit rege dup\xc4\x83 ce l-a acuzat de tr\xc4\x83dare \xc8\x99i l-a asasinat pe Lulach al Scotiei, l\xc3\xa2ng\xc4\x83 Huntly pe 23 aprilie 1058._NEWLINE_Conform raport\xc4\x83rilor lui Orderic Vitalis, una dintre primele ac\xc8\x9biuni ale lui Malcom ca rege a fost c\xc4\x83l\xc4\x83toria sa spre sud, la curtea lui Eduard Confesorul, \xc3\xaen 1059, pentru a aranja o c\xc4\x83s\xc4\x83torie cu ruda lui Eduard, Margatera, care ajunsese \xc3\xaen Anglia dup\xc4\x83 ce petrecuse c\xc3\xa2\xc8\x9biva ani \xc3\xaen Ungaria. Dac\xc4\x83 aceast\xc4\x83 aranjare a c\xc4\x83s\xc4\x83toriei era f\xc4\x83cut\xc4\x83 \xc3\xaen 1059, acest lucru ducea la un e\xc8\x99ec, fiind explicat\xc4\x83 invazia sco\xc8\x9bienilor la Northumbria \xc3\xaen 1061, c\xc3\xa2nd Lindisfarne a fost jefuit._NEWLINE_Malcolm s-a c\xc4\x83s\xc4\x83torit cu v\xc4\x83duva lui Thorfinn Sigurdsson, Ingibiorg, o fiic\xc4\x83 a lui Finn Arnesson. Cei doi au avut un fiu, pe Duncan al II-lea, care avea s\xc4\x83 devin\xc4\x83 rege mai t\xc3\xa2rziu. Unii comentatori medievali au sus\xc8\x9binut c\xc4\x83 Duncan ar fi fost nelegitim, \xc3\xaens\xc4\x83 aceast\xc4\x83 afirma\xc8\x9bie este o propagand\xc4\x83 pentru a submina preten\xc8\x9biile urma\xc8\x99ilor din partea celei de-a doua so\xc8\x9bie a lui Malcolm._NEWLINE_De\xc8\x99i Malcolm i-a acordat sanctuar lui Tostig Godwinson atunci c\xc3\xa2nd a fost alungat din Northumbrians, Malcolm nu a fost direct implicat \xc3\xaen invazia \xc3\xaempotriva Angliei de c\xc4\x83tre Harald \xc8\x99i Tostig \xc3\xaen 1066, care s-a \xc3\xaencheiat cu \xc3\xaenfr\xc3\xa2ngerea \xc8\x99i moartea lor \xc3\xaen b\xc4\x83t\xc4\x83lia de la Stamford Bridge. \xc3\x8en 1068, el a acordat azil unui grup de exila\xc8\x9bi englezi care fugeau de William de Normandia, printre care se aflau Agatha, v\xc4\x83duva lui Eduard Confesorul, nepotul s\xc4\x83u Eduard Exilatul \xc8\x99i copii lui, Edgar \xc3\x86theling \xc8\x99i surorile lui, Margareta \xc8\x99i Cristina._NEWLINE_\xc3\x8en 1069 exila\xc8\x9bii s-au \xc3\xaentors \xc3\xaen Anglia pentru a se al\xc4\x83tura unei revolte r\xc4\x83sp\xc3\xa2ndite \xc3\xaen nord. La sf\xc3\xa2r\xc8\x99itul anului 1070, Malcolm s-a c\xc4\x83s\xc4\x83torit cu sora lui Edgar, Margareta de Wessex, viitoarea Sf\xc3\xa2nt\xc4\x83 Margareta a Sco\xc8\x9biei.\n_START_SECTION_\nDonald al III-lea al Sco\xc8\x9biei\n_START_PARAGRAPH_\nJohn de Fordun raporteaz\xc4\x83 c\xc4\x83 Donald a invadat regatul dup\xc4\x83 moartea Margaretei \xc8\x99i a asediat Edinburghul, captur\xc3\xa2ndu-i pe fii Margaretei. Regele Angliei, Edgar Atheling, \xc3\xaengrijorat pentru nepo\xc8\x9bii s\xc4\x83i, i-a luat pe fii Margaretei \xc8\x99i a lui Malcolm \xc3\xaen Anglia, la curtea sa. Andrei Wyntoun sus\xc8\x9bine c\xc4\x83 Donald a devenit rege \xc8\x99i \xc8\x99i-a alungat nepo\xc8\x9bii. Cronica anglo-saxon\xc4\x83 \xc3\xaenregistreaz\xc4\x83 c\xc4\x83 Donald a fost ales rege \xc8\x99i c\xc4\x83 i-a expulzat pe englezi de la curtea sa._NEWLINE_\xc3\x8en luna mai 1094, nepotul lui Donald, Duncan, fiul lui Malcolm \xc8\x99i a primei sale so\xc8\x9bii, Ingibiorg Finnsdottir, a invadat regatul \xc3\xaen fruntea unei armate de anglo-normanzi \xc8\x99i northumbrieni, ajutat de fratele s\xc4\x83u vitreg Edmund \xc8\x99i de socrul s\xc4\x83u, Gospatric, Conte de Northumbria. Aceast\xc4\x83 invazie de succes urma s\xc4\x83-l urce pe Duncan pe tron, \xc3\xaens\xc4\x83 o revolt\xc4\x83 i-a \xc3\xaenvins \xc8\x99i i-a obligat s\xc4\x83 se retrag\xc4\x83. Duncan a fost ucis pe 12 noiembrie 1094 de Mael Petair. Analele Ulster spun c\xc4\x83 Duncan a fost ucis din ordinul lui Donald \xc8\x99i a lui Edmund._NEWLINE_Donald a relauat puterea \xc8\x99i probabil l-a desemnat ca mo\xc8\x99tenitor al s\xc4\x83u pe Edmund. Donald era un b\xc4\x83rbat care se apropia de v\xc3\xa2rsta de 60 de ani, f\xc4\x83r\xc4\x83 nici un mo\xc8\x99tenitor, ceea ce \xc3\xael determin\xc4\x83 s\xc4\x83 numeasc\xc4\x83 unul. William de Malmesbury spune c\xc4\x83 Edmund a negociat pentru o jum\xc4\x83tate de \xc3\xaemp\xc4\x83r\xc4\x83\xc8\x9bie, suger\xc3\xa2nd c\xc4\x83 Donald i-a acordat nepotului s\xc4\x83u o por\xc8\x9biune pentru a guverna.\n_START_SECTION_\nDuncan al II-lea al Sco\xc8\x9biei\n_START_PARAGRAPH_\n\xc3\x8en 1094, Duncan a condus o armat\xc4\x83 considerabil\xc4\x83, format\xc4\x83 din cavaleri mercenari \xc8\x99i infanterie. Mul\xc8\x9bi dintre ace\xc8\x99ti solda\xc8\x9bi proveneau din Northumbria. La \xc3\xaenceputul verii aceluia\xc8\x99i an, Duncan a condus armata \xc3\xaentr-o invazie \xc3\xaen Sco\xc8\x9bia. Donald al III-lea \xc8\x99i-a mobilizat proprii vasali \xc8\x99i trupele r\xc4\x83mase. Prima faz\xc4\x83 a r\xc4\x83zboiului a avut loc \xc3\xaen luna iunie, Duncan ie\xc8\x99ind victorios. Donald al III-lea a fost for\xc8\x9bat s\xc4\x83 se retrag\xc4\x83 spre nordul Sco\xc8\x9biei. Duncan al II-lea a fost \xc3\xaencoronat rege la Scone, \xc3\xaens\xc4\x83 sprijinul \xc8\x99i autoritatea sa nu s-au extind p\xc3\xa2n\xc4\x83 \xc3\xaen nord._NEWLINE_Prezen\xc8\x9ba continu\xc4\x83 a armatei str\xc4\x83ine a fost resim\xc8\x9bit\xc4\x83 de c\xc4\x83tre o mare parte a popula\xc8\x9biei locale. Duncan al II-lea \xc8\x99i-a petrecut cea mai mare parte a vie\xc8\x9bii sale \xc3\xaen str\xc4\x83in\xc4\x83tate. \xc3\x8en lunile din timpul domniei sale, proprietarii de terenuri \xc8\x99i prela\xc8\x9bii s-au r\xc4\x83sculat \xc3\xaempotriva normanzilor. Armata str\xc4\x83in\xc4\x83 nu s-a descurcat foarte bine \xc3\xaen seria de revolte \xc3\xaens\xc4\x83 Duncan  a fost capabil s\xc4\x83 men\xc8\x9bin\xc4\x83 tronul prin negociere cu rebelii. El a fost de acord cu termenii lor, trimi\xc8\x9b\xc3\xa2nd marea majoritate a sus\xc8\x9bin\xc4\x83torilor str\xc4\x83ini \xc3\xaenapoi la William al II-lea._NEWLINE_Trimiterea trupelor sale a dus la un e\xc8\x99ec. Donald al III-lea \xc8\x99i-a petrecut lunile care au urmat reconstruindu-\xc8\x99i armata \xc8\x99i sprijinul politic. \xc3\x8en noiembrie 1094, Donald a condus armata sa \xc3\xaen sud \xc8\x99i s-a confruntat cu nepotul s\xc4\x83u, iar pe 12 noiembrie, Duncan al II-lea a fost atacat \xc8\x99i ucis \xc3\xaen lupt\xc4\x83, murind dup\xc4\x83 o domnie de \xc8\x99apte luni. Sursele primare sunt neclare cu privire la modul exact al decesului s\xc4\x83u. Analele Inisfallen raporteaz\xc4\x83 c\xc4\x83 Duncan, fiul lui Malcolm, regele de Alba, a fost ucis de Donald, fiul lui Duncan. \xc3\x8en acela\xc8\x99i timp, Donald a preluat domnia din Alba. Analele Ulster raporteaz\xc4\x83 c\xc4\x83 Duncan, fiul lui Malcolm, regele Sco\xc8\x9biei, a fost ucis de proprii s\xc4\x83i fra\xc8\x9bi, Donald \xc8\x99i Edmund. De\xc8\x99i Duncan nu a avut fra\xc8\x9bi cu acest nume, este posibil s\xc4\x83 fie vorba de Donald al III-lea \xc8\x99i de fratele s\xc4\x83u vitreg Edmund al Sco\xc8\x9biei, de\xc8\x99i textele de mai t\xc3\xa2rziu identific\xc4\x83 un nobil cu numele de Lael Petair de Mearns ca fiind cel care l-a ucis cu adev\xc4\x83rat.\n_START_SECTION_\nEdgar al Sco\xc8\x9biei\n_START_PARAGRAPH_\nEdgar \xc8\x99i-a \xc3\xaenceput domnia la \xc3\xaenceputul anului 1095, dup\xc4\x83 asasinarea fratelui s\xc4\x83u vitreg Duncan al II-lea al Sco\xc8\x9biei la sf\xc3\xa2r\xc8\x99itul anului 1094, de c\xc4\x83tre Mael Petair de Mearns, un sus\xc8\x9bin\xc4\x83tor al unchiului s\xc4\x83u, Donald al III-lea al Sco\xc8\x9biei. Fratele sau mai mare Edmund a trecut de partea lui Donald, probabil \xc3\xaen schimbul unui domeniu feudal \xc8\x99i a recunoa\xc8\x99terii sale ca mo\xc8\x99tenitor a lui Donald._NEWLINE_Edgar a primit sprijin din partea lui William al II-lea Rufus a\xc8\x99a cum primise \xc8\x99i Duncan \xc3\xaenaintea sa. Cu toate acestea, regele englez era ocupat cu o revolt\xc4\x83 condus\xc4\x83 de Robert de Mowbray, Conte de Northumbria, care pare s\xc4\x83 fi avut suportul lui Donald \xc8\x99i a lui Edmund. Rufus a mers \xc3\xaentr-o campanie \xc3\xaen nordul Angliei, \xc3\xaen timp ce Edgar a c\xc3\xa2\xc8\x99tigat controlul celor din Lothian._NEWLINE_Preten\xc8\x9biile lui Edgar au fost sus\xc8\x9binute de fra\xc8\x9bii s\xc4\x83i, Alexandru \xc8\x99i David, \xc8\x99i de unchiul lor Edgar Atheling.\n_START_SECTION_\nAlexandru I al Sco\xc8\x9biei\n_START_PARAGRAPH_\nLa moartea lui Edgar \xc3\xaen 1107, el a fost succesorul tronului sco\xc8\x9bian, iar \xc3\xaen conformitate cu instruc\xc8\x9biunile lui Edgar, fratelui lor, David, i s-a acordat o feud\xc4\x83 \xc3\xaen sudul Sco\xc8\x9biei. Edgar i-a acordat lui David terenurile fostului regat al Strathclyde sau Cumbria, iar acest lucru a fost acceptat de Alexandru \xc8\x99i de c\xc4\x83tre cumnatul lor, regele Henric I al Angliei. \xc3\x8en 1113, probabil la instigarea lui Henric \xc8\x99i cu sprijinul alia\xc8\x9bilor s\xc4\x83i anglo-saxoni, David a cerut \xc8\x99i a primit terenuri suplimentare \xc3\xaen Lothian, l\xc3\xa2ng\xc4\x83 Tweed \xc8\x99i Teviot. David nu a primit titlul de rege ci de prin\xc8\x9b de Cumbrian, iar p\xc4\x83m\xc3\xa2nturile sale au r\xc4\x83mas sub autoritatea lui Alexandru._NEWLINE_Alexandru a fost, la fel ca \xc8\x99i fra\xc8\x9bii s\xc4\x83i Edgar \xc8\x99i David, un rege pios. El a fost responsabil pentru mai multe contruc\xc8\x9bii la Scone \xc8\x99i Inchcolm. Capelanul mamei sale, Thugot, a fost numit episcop de Saint Andrews \xc3\xaen 1107, probabil la ordinul lui Alexandru.\n_START_SECTION_\nDavid I al Sco\xc8\x9biei\n_START_PARAGRAPH_\nC\xc3\xa2nd fratele lui David, Alexandru I al Sco\xc8\x9biei, a murit \xc3\xaen 1124, David a preluat regatul Sco\xc8\x9biei, cu ajutorul lui Henric I. El a fost for\xc8\x9bat s\xc4\x83 se angajeze \xc3\xaen lupta \xc3\xaempotriva rivalului \xc8\x99i nepotului s\xc4\x83u, Malcolm, fiul lui Alexandru. Se pare c\xc4\x83 luptele au durat timp de zece ani, implic\xc3\xa2nd distrugerea regiunii \xc3\x93engus. Victoria lui David a permis extinderea controlului asupra regiunilor \xc3\xaendep\xc4\x83rtate. Dup\xc4\x83 moartea lui Henric I, David a sus\xc8\x9binut preten\xc8\x9biile fiicei lui Henric \xc8\x99i a propriei sale nepoate, Matilda, la tronul Angliei. \xc3\x8en acest proces, el a intrat \xc3\xaen conflict cu regele \xc8\x98tefan al Angliei \xc8\x99i a fost capabil s\xc4\x83-\xc8\x99i extind\xc4\x83 puterea \xc3\xaen nordul Angliei, \xc3\xaen ciuda \xc3\xaenfr\xc3\xa2ngerii lui \xc3\xaen B\xc4\x83t\xc4\x83lia de la Standard din 1138.\n_START_SECTION_\nMalcolm al IV-lea al Sco\xc8\x9biei\n_START_PARAGRAPH_\nCa rege nou \xc8\x99i t\xc3\xa2n\xc4\x83r, Malcolm a \xc3\xaenfruntat provoc\xc4\x83rile de la vecinii s\xc4\x83i, Somerled, regele de Argyll, Fergus Lord de Galloway \xc8\x99i Henric al II-lea al Angliei._NEWLINE_Malcolm nu a fost doar rege al Sco\xc8\x9biei ci \xc8\x99i mo\xc8\x99tenitorul titlului englez de Conte de Northumbria, titlu pe care tat\xc4\x83l \xc8\x99i bunicul s\xc4\x83u l-au c\xc3\xa2\xc8\x99tigat \xc3\xaen timpul r\xc4\x83zboaielor dintre \xc8\x98tefan al Angliei \xc8\x99i \xc3\x8emp\xc4\x83r\xc4\x83teasa Matilda. Malcolm a acordat Northumbria fratelui s\xc4\x83u, William, p\xc4\x83str\xc3\xa2nd Cumbria pentru el. \xc3\x8en timp ce Malcolm \xc3\xaent\xc3\xa2rzia s\xc4\x83 pl\xc4\x83teasc\xc4\x83 omagiu lui Henric al II-lea al Angliei pentru bunurile sale \xc3\xaen \xc3\xaemp\xc4\x83r\xc4\x83\xc8\x9bia lui Henric, a f\xc4\x83cut acest lucru abia \xc3\xaen 1157 la Castelul Peveril \xc3\xaen Derbyshire, \xc8\x99i mai t\xc3\xa2rziu la Chester. Aici, Henric a refuzat ca Malcolm s\xc4\x83 p\xc4\x83streze Cumbria (regiunea care era feuda regatului englez) \xc8\x99i ca William s\xc4\x83 p\xc4\x83streze Northumbria, dar \xc3\xaen schimb a acordat titlul al domeniului Huntingdon lui Malcolm, pentru care acesta pl\xc4\x83tise omagiu._NEWLINE_Dup\xc4\x83 o a doua \xc3\xaent\xc3\xa2lnire \xc3\xaentre Malcolm \xc8\x99i Henric la Carlisle \xc3\xaen 1158, ace\xc8\x99tia s-au \xc3\xaentors f\xc4\x83r\xc4\x83 s\xc4\x83 fi devenit prieteni buni \xc8\x99i astfel, regele Sco\xc8\x9biei nu de\xc8\x9binea \xc3\xaenc\xc4\x83 titlul de cavaler. \xc3\x8en 1159, Malcolm l-a \xc3\xaenso\xc8\x9bit pe Henric \xc3\xaen Fran\xc8\x9ba, ajut\xc3\xa2ndu-l \xc3\xaen asediul din Toulouse, unde a primit \xc3\xaen cele din urm\xc4\x83 rangul de cavaler.\n_START_SECTION_\nWilliam I al Sco\xc8\x9biei\n_START_PARAGRAPH_\nSpre deosebire de fratele s\xc4\x83u religios \xc8\x99i fragil, William a fost puternic \xc8\x99i \xc3\xaenc\xc4\x83p\xc4\x83\xc8\x9b\xc3\xa2nat. El a fost un monarh eficace a c\xc4\x83rui domnie a fost marcat\xc4\x83 de \xc3\xaencerc\xc4\x83rile sale nefaste de a rec\xc3\xa2\xc8\x99tiga controlul regiunii Northumbria de la normanzi._NEWLINE_William a fost nepotul lui David I al Sco\xc8\x9biei. El a mo\xc8\x99tenit, de asemenea, titlul de Conte de Northumbria \xc3\xaen 1152 de la tat\xc4\x83l s\xc4\x83u, Henric al Sco\xc8\x9biei. Cu toate acestea, el a trebuit s\xc4\x83 predea acest titlu regelui Henric al II-lea al Angliei, \xc3\xaen 1157. Acest lucru i-a cauzat probleme mai ales dup\xc4\x83 ce a devenit rege, acesta petrec\xc3\xa2ndu-\xc8\x99i mult timp \xc3\xaencerc\xc3\xa2nd s\xc4\x83-\xc8\x99i rec\xc3\xa2\xc8\x99tige titlul._NEWLINE_William a fost un juc\xc4\x83tor-cheie \xc3\xaen revolta din 1173 - 1174 \xc3\xaempotriva lui Henric al II-lea. \xc3\x8en 1174, \xc3\xaen b\xc4\x83t\xc4\x83lia de la Alnwick, \xc3\xaen timpul unui raid \xc3\xaen sprijinul revoltei, William le-a stigat trupelor engleze: Acum vom vedea care dintre noi este un cavaler bun!. El a fost capturat de trupele lui Henric conduse de Ranulf de Glanvill \xc8\x99i a fost dus \xc3\xaen lan\xc8\x9buri la Newcastle, apoi la Northampton, iar apoi transferat la Falaise \xc3\xaen Normandia. Henric a trimis apoi o armat\xc4\x83 \xc3\xaen Sco\xc8\x9bia \xc8\x99i a ocupat \xc8\x9bara. Ca r\xc4\x83scump\xc4\x83rare \xc8\x99i pentru a-\xc8\x99i recapata regatul, William a trebuit s\xc4\x83-l recunoasc\xc4\x83 pe Henric ca superior al s\xc4\x83u \xc8\x99i s\xc4\x83 fie de acord s\xc4\x83 pl\xc4\x83teasc\xc4\x83 pentru costul de ocupare a armatei engleze, pun\xc3\xa2nd impozite sco\xc8\x9bienilor. Biserica din Sco\xc8\x9bia a fost, de asemenea, supus\xc4\x83 celei din Anglia. Acest lucru a fost f\xc4\x83cut prin semnarea Tratatului de la Falaise, apoi William a fost l\xc4\x83sat s\xc4\x83 se \xc3\xaentoarc\xc4\x83 \xc3\xaen Sco\xc8\x9bia. \xc3\x8en 1175, el a jurat fidelitate \xc3\xaen fa\xc8\x9ba lui Henric al II-lea la Castelul York._NEWLINE_Tratatul de la Falaise a r\xc4\x83mas \xc3\xaen vigoare pentru urm\xc4\x83torii 15 ani. Apoi, Richard Inim\xc4\x83 de Leu, care avea nevoie de bani pentru a lua parte la a treia cruciad\xc4\x83, a fost de acord s\xc4\x83-l rezilieze \xc3\xaen schimbul sumei de 10.000 de m\xc4\x83rci de argint, la data de 5 decembrie 1189._NEWLINE_\xc3\x8en ciuda rec\xc3\xa2\xc8\x99tig\xc4\x83rii independen\xc8\x9bei a sco\xc8\x9bienilor, rela\xc8\x9biile anglo-sco\xc8\x9biene au r\xc4\x83mas tensionate \xc3\xaen primul deceniu al secolului al XIII-lea. \xc3\x8en august 1209, regele Ioan al Angliei a decis s\xc4\x83-\xc8\x99i str\xc3\xa2ng\xc4\x83 armata englez\xc4\x83 \xc8\x99i s\xc4\x83 porneasc\xc4\x83 \xc3\xaentr-un mar\xc8\x99 spre Norham (l\xc3\xa2ng\xc4\x83 Berwick), \xc3\xaen scopul de a exploata conducerea monarhului sco\xc8\x9bian. Promi\xc8\x9b\xc3\xa2ndu-i o sum\xc4\x83 mare de bani, William a fost de acord cu dificultate s\xc4\x83-\xc8\x99i c\xc4\x83s\xc4\x83toreasc\xc4\x83 fiica cu un nobil englez, iar c\xc3\xa2nd tratatul a fost re\xc3\xaennoit \xc3\xaen 1212, Ioan a pus m\xc3\xa2na pe singurul mo\xc8\x99tenitor legitim supravie\xc8\x9buitor al lui William, Alexandru, care avea s\xc4\x83 se c\xc4\x83s\xc4\x83toreasc\xc4\x83 cu fiica sa.\n_START_SECTION_\nAlexandru al II-lea al Sco\xc8\x9biei\n_START_PARAGRAPH_\n\xc3\x8en 1215, la un an dup\xc4\x83 aderarea sa, clanurile Meic Uilleim \xc8\x99i MacHeths, du\xc8\x99mani \xc3\xaenver\xc8\x99una\xc8\x9bi ai coroanei sco\xc8\x9biene, au intrat \xc3\xaen revolt\xc4\x83 \xc3\xaens\xc4\x83 for\xc8\x9bele loialiste au \xc3\xaen\xc4\x83bu\xc8\x99it rapid insurec\xc8\x9bia. \xc3\x8en acela\xc8\x99i an, Alexandru s-a al\xc4\x83turat baronilor englezi \xc3\xaen lupta lor \xc3\xaempotriva lui Ioan al Angliei \xc8\x99i a condus o armat\xc4\x83 \xc3\xaen Regatul Angliei pentru a suporta cauza lor. Aceast\xc4\x83 ac\xc8\x9biune a dus la devastarea nordului de c\xc4\x83tre for\xc8\x9bele lui Ioan._NEWLINE_For\xc8\x9bele sco\xc8\x9biene au ajuns pe coasta de sud a Angliei, la portul Dover unde \xc3\xaen septembrie 1216, Alexandru a adus omagiu pretendentului prin\xc8\x9b Ludovic al Fran\xc8\x9bei pentru terenurile sale \xc3\xaen Anglia, ales de c\xc4\x83tre baroni pentru a-l \xc3\xaenlocui pe regele Ioan. Dup\xc4\x83 moartea lui Ioan, Papa \xc8\x99i aristocra\xc8\x9bia englez\xc4\x83 \xc8\x99i-a schimbat loialitatea c\xc4\x83tre fiul s\xc4\x83u \xc3\xaen v\xc3\xa2rst\xc4\x83 de nou\xc4\x83 ani, Henric, for\xc8\x9b\xc3\xa2ndu-i pe francezi \xc8\x99i pe armatele sco\xc8\x9biene s\xc4\x83 se \xc3\xaentoarc\xc4\x83 acas\xc4\x83._NEWLINE_Pacea dintre Henric al III-lea al Angiei, prin\xc8\x9bul francez \xc8\x99i Alexandru a fost \xc3\xaencheiat\xc4\x83 prin Tratatul de la Kingston, pe 12 septembrie 1217. Diploma\xc8\x9bia a consolidat \xc8\x99i mai mult reconcilierea prin c\xc4\x83s\xc4\x83toria lui Alexandru cu sora lui Henric, Ioana a Angliei, pe 18 sau 25 iunie 1221._NEWLINE_For\xc8\x9bele regale au zdrobit o revolt\xc4\x83 \xc3\xaen Galloway \xc3\xaen 1235. Cele dou\xc4\x83 regate sco\xc8\x9biene \xc8\x99i engleze \xc8\x99i-au stabilit disputele \xc3\xaen 1237, prin Tratatul de la York, care a definit grani\xc8\x9ba dintre cele dou\xc4\x83 regate, \xc3\xaen vest fiind Solway Firth iar \xc3\xaen este fiind gura de v\xc4\x83rsare a r\xc3\xa2ului Tweed._NEWLINE_Alexandru a \xc3\xaencercat s\xc4\x83-l conving\xc4\x83 pe Ewen, fiul lui Duncan, Lord de Argyll, s\xc4\x83 rup\xc4\x83 alian\xc8\x9ba sa cu Haakon al IV-lea al Norvegiei. C\xc3\xa2nd Ewen a respins aceste \xc3\xaencerc\xc4\x83ri, Alexandru a \xc3\xaencercat s\xc4\x83 plece spre el pentru a-l obliga \xc3\xaens\xc4\x83 pe drum s-a \xc3\xaemboln\xc4\x83vit de febr\xc4\x83, \xc3\xaen Insula Kerrera, \xc3\xaen Inner Hebrides. A murit acolo \xc3\xaen 1249 \xc8\x99i a fost \xc3\xaengropat la Aba\xc8\x9bia Melrose, Roxburghshire. Singurul lui fiu legitim conceput cu cea de-a doua sa so\xc8\x9bie, Alexandru al III-lea, l-a succedat ca rege al Sco\xc8\x9biei. El a avut o fiic\xc4\x83 bastard\xc4\x83, Marjorie, care s-a c\xc4\x83s\xc4\x83torit cu Sir Alan Durward, Justi\xc8\x9biar al Sco\xc8\x9biei \xc8\x99i nu au avut copii.\n_START_SECTION_\nAlexandru al III-lea al Sco\xc8\x9biei\n_START_PARAGRAPH_\nTat\xc4\x83l lui Alexandru a murit pe 8 iulie 1249 iar el a devenit rege la v\xc3\xa2rsta de \xc8\x99apte ani, fiind \xc3\xaencoronat la Score pe 13 iulie 1249. \xc3\x8en anii minorit\xc4\x83\xc8\x9bii sale a \xc3\xaenfruntat lupte pentru controlul afacerilor \xc3\xaentre cele dou\xc4\x83 p\xc4\x83r\xc8\x9bi rivale, una condus\xc4\x83 de Walter Comyn, Conte de Menteith, iar cealalt\xc4\x83 de Alan Dunward, Justiciar de Sco\xc8\x9bia. Cel dint\xc3\xa2i a dominat primii ai ai domniei lui Alexandru. La c\xc4\x83s\xc4\x83toria sa cu Margareta a Angliei \xc3\xaen 1251, Henric al III-lea al Angliei a profitat de oportunitatea de a cere omagiu de la ginerele s\xc4\x83u pentru regatul sco\xc8\x9bian, dar Alexandru nu a respectat tratatul. \xc3\x8en 1255, o \xc3\xaent\xc3\xa2lnire \xc3\xaentre regii englezi \xc8\x99i sco\xc8\x9bieni de la Kelso l-a adus pe Dunward \xc8\x99i pe sus\xc8\x9bin\xc4\x83torii acestuia \xc3\xaenving\xc4\x83tori \xc3\xaen fa\xc8\x9ba lui Menteith._NEWLINE_La atingerea majoratului (la v\xc3\xa2rsta de 21 de ani), \xc3\xaen 1262, Alexandru \xc8\x99i-a declarat inten\xc8\x9bia de a relua proiectele de pe Insulele de Vest, fiind \xc3\xaentrerupte cu 30 de ani \xc3\xaen urm\xc4\x83 de la moartea tat\xc4\x83lui s\xc4\x83u. El a depus o cerere formal\xc4\x83 \xc3\xaen fa\xc8\x9ba regelui norvegian Haakon, \xc3\xaens\xc4\x83 acesta a respins cererea iar anul urm\xc4\x83tor a r\xc4\x83spuns printr-o invazie formidabil\xc4\x83. Navig\xc3\xa2nd \xc3\xaen jurul coastei de vest a Sco\xc8\x9biei, el a oprit pe Insula Arran unde au \xc3\xaenceput negocierile. Alexandru a prelungit discu\xc8\x9biile p\xc3\xa2n\xc4\x83 c\xc3\xa2nd furtunile de toamn\xc4\x83 trebuiau s\xc4\x83 \xc3\xaenceap\xc4\x83. Haakon, obosit de at\xc3\xa2ta \xc3\xaent\xc3\xa2rziere, a atacat, \xc3\xaent\xc3\xa2lnindu-se cu o furtun\xc4\x83 teribil\xc4\x83 care a deteriorat foarte multe din navele sale. B\xc4\x83t\xc4\x83lia de la Larges (octombrie 1263) s-a dovedit a fi indecis\xc4\x83, dar chiar \xc8\x99i a\xc8\x99a, pozi\xc8\x9bia lui Haakon r\xc4\x83m\xc3\xa2nea f\xc4\x83r\xc4\x83 speran\xc8\x9b\xc4\x83. Uimit, el s-a \xc3\xaentors acas\xc4\x83 \xc8\x99i a murit la Orkney pe 15 decembrie 1263. Insulele erau acum la dispozi\xc8\x9bia lui Alexandru iar \xc3\xaen 1266, succesorul lui Haakon a \xc3\xaencheiat Tratatul de la Perth, prin care ceda Insula Man \xc8\x99i Insulele de Vest p\xc3\xa2n\xc4\x83 la Sco\xc8\x9bia, \xc3\xaen schimbul unei pl\xc4\x83\xc8\x9bi. Norvegia a p\xc4\x83strat doar Orkney \xc8\x99i Shetland._NEWLINE_Spre sf\xc3\xa2r\xc8\x99itul domniei lui Alexandru, moartea celor trei copii ai s\xc4\x83i la c\xc3\xa2\xc8\x9biva ani dup\xc4\x83 ce s-au n\xc4\x83scut a creat problema succesiunii. \xc3\x8en 1284 el a recunoscut-o ca mo\xc8\x99tenitoare pe nepoata lui, Margareta, Fecioara Norvegiei. Nevoia unui mo\xc8\x99tenitor de sex masculin l-a determinat s\xc4\x83 contracteze o a doua c\xc4\x83s\xc4\x83torie cu Yolande de Dreux pe 1 noiembrie 1285._NEWLINE_Moartea subit\xc4\x83 a regelui a spulberat toate \xc8\x99ansele pentru un mo\xc8\x99tenitor. Alexandru a murit c\xc4\x83z\xc3\xa2nd de pe cal \xc3\xaen timp ce c\xc4\x83l\xc4\x83rea pentru a o vizita pe regin\xc4\x83 \xc3\xaen Regatul File, pe 18 martie 1286. Pentru c\xc4\x83 Alexandru nu a avut copii supravie\xc8\x9buitori, mo\xc8\x99tenitorul tronului era copilul \xc3\xaenc\xc4\x83 nen\xc4\x83scut al reginei Yolande. C\xc3\xa2nd sarcina Yolandei s-a \xc3\xaencheiat cu un avort spontan, nepoata lui Alexandru, Margareta a devenit mo\xc8\x99tenitoarea tronului. Margareta a murit f\xc4\x83r\xc4\x83 s\xc4\x83 fie \xc3\xaencoronat\xc4\x83, \xc3\xaen drum spre Sco\xc8\x9bia, \xc3\xaen 1290.'